text: Nu siger endnu et parti nej til togbro over Vejle Fjord
  07 maj 2016 kl. 15.05
  Der mangler cirka femten en halv milliard kroner for at kunne finansiere Togfonden. Så togbroen over Vejle Fjord må vente, siger Enhedslisten nu.
  Enhedslisten er det tredje parti i forligskredsen, der nu vil udskyde togbroen. Elektrificering og nye spor på Vestfyn og i Østjylland har førsteprioritet for Enhedslisten. Togbroen må vente, siger Enhedslistens Henning Hyllested til TV SYD.
  -Togbroen er jo en del af køreplanen, der er mindst ti år ude i fremtiden. Måske kan nye, hurtigere tog opfylde timeplanen, så togbroen aldrig bliver nødvendig. Til gengæld kan der så blive tale om udbygninger på banegården i Vejle, men timeplanen skal gennemføres - med eller uden togbro, slår Henning Hyllested fast over for TV SYD.
  